**Esby Vandværk Andelsselskab**

**Esby, 13. december 2013.**

**Referat af bestyrelsesmøde.**

Lørdag den 30.november 2013 blev der afholdt bestyrelsesmøde i Esby Vandværk.

Bestyrelsen var repræsenteret ved fire medlemmer, -Jette og Preben havde meldt afbud.

Følgende emner blev omtalt:

Pkt.1).   Referatet fra det seneste Bestyrelsesmøde den 7.april 2013 er godkendt.

Pkt.2).   Et oplæg til Takstblad 2014 blev fremlagt og godkendt.

Det indebærer, at prisen på kr.8,20 pr. m3 vand forbliver uændret i 2014.

På kommunens opfordring er anlægsbidragene justeret således, at de på takstbladet anførte beløb fremover andrager hhv. 7000, 6000 og 5000 kr.(i alt samme beløb som hidtil).

Den i 2012 indførte afgift af ledningsført vand hæves pr. 01.01.2015 med 72 øre pr m3  til 6,18 kr pr m3,  hvilket skal indarbejdes i såvel budget 2015 som takstblad 2015.

Det er hensigten, at Takstbladet for 2014 tidligt i året 2014 fremsendes til kommunen til godkendelse.

Pkt.3).  Ifl. Investerings- og vedligeholdelsesbudgettet 2014-2015 for Esby Vandværk, skal den igangsatte generelle oprydning i det gamle Esby Vandværk fortsættes.

Pkt.4).   Orientering vedrørende Esby Vandværk:

Esby Vandværk har kørt problemfrit siden sidste bestyrelsesmøde.

Syddjurs Vandråd har forhandlet en ny aftale om analysearbejde med Eurofins. En supplerende kontrol af de bakteriologiske analyser søges inkluderet i næste prøveudtagning på torsdag den 5.dec.2013.

             Orientering om Helgenæsvand Vandværk:

Vandværket har kørt problemfrit siden sidste bestyrelsesmøde.

Boring 2 har været ude af drift i flere år, efter at der blevet fundet BAM i der oppumpede vand. I juni 2013 blev det besluttet at undersøge boringens aktuelle tilstand. Efter en grundig ren-pumpning blev der udført en BAM-analyse. Da det viste sig, at boringen er BAM-fri, kan den indgå i en planlagt boringsundersøgelse.

Som en opfølgning på den i efteråret 2012 udarbejdede tilstandsrapport er der i september måned gennemført en undersøgelse af vore tre boringer. Det viste sig, at boringerne 1 og 3 har kalkudfældninger i borerøret, men ikke i større omfang end at boringerne fungerer fint. Derimod viste det sig, at boring 2 er fyldt halvvejs op med sand/grus. Årsagen hertil kendes ikke, men det er sandsynligvis en følge heraf, at der optræder sand på iltningstrappen. En afklaring af boring 2’s skæbne forestår.

For at optimere brugen af vore boringer, er det besluttet at kontakte et konsulentfirma.

Der arbejdes videre med en automatisering af filterskylning.

Af hygiejnehensyn er det besluttet at søge etableret et vindfang i vandværket. Her skal nødvendig omklædning, håndvask mv. foregå inden adgang til selve vandværket.

Helgenæsvand skal have sin egen hjemmeside. Det bliver [www.helgenaesvand.com](http://www.helgenaesvand.com/), der allerede er aktiv, men under opbygning. Her vil diverse analyseresultater findes, alternativt se evt. [www.mitdrikkevand.dk](http://www.mitdrikkevand.dk/) .

Implementering af den på det seneste bestyrelsesmøde nævnte Kvalitetssikring af Helgenæsvand vandforsyning er indledt med afholdelse af et kursusforløb i regi af Syddjurs Vandråd. Vi havde tre deltagere med, nemlig Jette, Sven Weel og Mugge. Da Mugge allerede har været på hygiejnekursus, er vi klar til at starte.

De planlagte vandanalyser for 2013 er gennemført ved dette referatets afslutning, og alle de udtagne prøver blev godkendt.

Referent

Christen Jacobsen.